Den [[26. november]] [[1940]] indgik Sheng Shicai en aftale, som gav Sovjetunionen yderligere konsessioner i hele provinsen Sinkiang for 50 år. Aftalen omfattede også områder, som grænsede til [[Indien]] og [[Tibet]]. Aftalen indebar i praksis, at Sinkiang kom under under fuld sovjetisk politisk og økonomisk kontrol. <ref>Sheng Shicai skrev selv i sine erindringer ''Red failure in Sinkiang'', udgivet af [[University of Michigan]] i 1958, at presset på ham fra [[Stalin]] i 1940 var så hårdt, at havde han nægtet at undertegne denne 17-punkts-aftale, som var forberedt af Stalin selv, ville Sinkiang have delt skæbne med [[Polen]], efter det som blev fortalt ham af de sovjetiske repræsentanter i [[Urumchi]], Bakulin og Karpov</ref>. Efter denne aftale blev store undersøgelsesekspeditioner sendt af sovjetterne til Sinkiang i 1940-1941 og store mængder mineralforekomster, blandt dem [[uran]] og [[beryllium]], blev fundet i bjergene nær [[Kashgar (Kashgar)|Kashgar]] og i [[Altay (Xinjiang)|Altay]]-området. (Malm af begge mineraler blev senere leveret fra Sinkiangs miner i Altay til Sovjetunionen frem til slutningen af [[1949]] og blev benyttet i sovjetternes udvikling af deres første [[atombombe]].)
Filosofi Historie Tidligere_riger,_stater,_protektorater,_kolonier_og_lande